OpenLLM-France/wikimedia huggingface dataset:
# Ohorezko Matrikula Saria Batxilergoan

    Ez nahasi Ohorezko matrikula (unibertsitatea) artikuluarekin.
Ohorezko Matrikula Saria Batxilergoan edo Ohorezko Matrikula Aipamena Batxilergoan (distinción de matrícula de honor en Bachillerato, gazteleraz) espainiar estatuko hezkuntza sisteman dagoen aitorpen bat da, Batxilergo ikasketak nota eta espediente onena duen ikasleari ematen zaion aitorpena.

## Ohorezko Matrikula Saria Batxilergoan

Batxilergo Tituluan Ohorezko Matrikularekin aitortzen da promozio osoko espedienterik onena, saritutako ikaslearen errendimendu osoa aitortuz eta hurrengo urteko unibertsitate tasak deskontatuz. Espainiar legediak ezartzen du hezkuntza-zentro bakoitzak Ohorezko Matrikula bat eman dezaketela 20 ikasleko, adbidez, 100-110 ikasleko promozio batean 5 ohorezko matrikula eman ahalko dira.
Batxilergoan, Ohorezko Matrikula erregelamendu honek arautzen du: ECD/334/2012 Agindua, otsailaren 15ekoa, Batxilergoaren ebaluazioari buruzko abenduaren 12ko ESD/3725/2008 Agindua aldatzen duena eta Batxilergoko bigarren mailan "Ohorezko Matrikula" aitorpena ezartzen duena (Orden ECD/334/2012, de 15 de febrero, por la que se modifica la Orden ESD/3725/2008, de 12 de diciembre, sobre evaluación en Bachillerato en el ámbito de gestión del Departamento y se establece la distinción «Matrícula de Honor» en el segundo curso de bachillerato).
| « | «Aquellos alumnos que después de la evaluación ordinaria de segundo de Bachillerato hayan obtenido en las calificaciones de este curso una nota media igual o superior a nueve podrán obtener la distinción de ‘‘Matrícula de Honor’’. Dicha distinción se concederá a un número no superior a uno por cada veinte alumnos o fracción resultante superior a quince del conjunto del alumnado matriculado en el centro educativo en segundo curso de Bachillerato.» Otsailaren 15eko ECD/334/2012 Agindua. | » |
Ohorezko Matrikula lortzeak ekar dezake "Ezohiko Saria", "Bikaintasun Akademikoko Beka" edo "Bikaintasun Nazio-Saria" lortzea. Gainera, ohorezko matrikula lortzen duten ikasleek ez dute oraindu beharko hurrengo urteko unibertsitateko tasak eta selektibitateko tasak.

## Erreferentziak

* 1 2 «ECD/334/2012 Agindua, otsailaren 15ekoa, departamenduaren kudeaketa-eremuan batxilergoa ebaluatzeari buruzko abenduaren 12ko ESD/3725/2008 Agindua aldatu eta batxilergoko bigarren ikasturtean «ohorezko matrikula» saria ezartzen duena.» boe.es (Noiz kontsultatua: 2024-02-24).
* ↑ «AGINDUA, 2010eko uztailaren 26koa, Hezkuntza, Unibertsitate eta Ikerketako sailburuarena, Batxilergoaren antolamendua eta ebaluazio-prozesua arautzen dituena.» www.euskadi.eus (Noiz kontsultatua: 2024-02-24).
* ↑ (Gaztelaniaz) Galeón. (2022-09-02). «Matrícula de honor bachillerato» Escuela PCE (Noiz kontsultatua: 2024-02-23).
* ↑ (Gaztelaniaz) «BOE.es - Documento BOE-A-2012-2723» www.boe.es (Noiz kontsultatua: 2018-02-17).

## Ikus, gainera

* Ohorezko matrikula (unibertsitatea)

## Kanpo estekak

* Datuak: Q124644840
# Oholtzar pasabolo

Oholtzar pasaboloa Bizkaia mendebaldea, ekialdeko Kantabria eta baita iparraldeko Burgosen ere jokatzen den bola jokoaren aldaera da hau, Katxetearen nahiko antzekoa.
Bolatokia hiru zatitan banatzen da. Lehena, jaurtiketa gunea da, 6m luze dena eta jaurtitzaileak bertan korrika egiten duena bola jaurtitzeko. Bolak bost eta zazpi kilo arteko pisua du eta atzamar zein eskurako zuloak ditu. Bola 8m-tako ohol batean zehar doa (oholtzarra) eta honen bukaeran daude hiru txirloak, hemen zerrendaturiko txirlo guztien artean arinenak direnak (100g bakoitzak), oholtzarreko hiru zulotan buztinaren laguntzaz finkaturik. Oholtzarra heze mantentzen da eta forma konkaboa du, bola errazago joan ahal izateko beretik zehar. Txirloetatik ez oso urrun hesi bat aurki daiteke, pasaboloa. Honek bola geldiarazten du, baina izatez, pasaboloaren atzean dago puntuatzeko gunea, marren zelaia. Zelai hau 20m zabal eta 50m luze da eta bolarekin jotako txirloek berau gurutzatzen duten marra ahalik eta gehien gurutzatzea da helburua. Oholtzarretik hurbilen dagoen marra gurutzatzeak 10 puntu balio du txirloko eta urrunen dagoenak 70. Beraz, jaurtiketako lor daitekeen puntu kopuru altuena 210ekoa da.
Joko bakoitzeko jaurtitzaile bakoitzak 8 bola izaten ditu eta bukaeran puntu kopuru altuena duenak irabazten du.

## Erreferentziak

* ↑ Zorrilla López, Juan José. (2006). Bola jokoa / El juego de bolos. Bilbo: Bizkaiko Foru Aldundia, Kultura Saila ISBN 84-7752-397-5..

## Kanpo estekak

* Datuak: Q6065252
# Ohol

Ohola zurezko zati lau eta luzea da, luzera zabalera baino handiagoa duena, baita zabalera lodiera baino handiagoa ere. Aurpegi paraleloak ditu eta zurgintzan erabiltzen dira, besteak beste.

### Etimologia

Aitzineuskara zaharrez *nol ⇒ *no-nol; aitzineuskaraz *onoL Joseba Lakarraren ikerketen arabera.

## Erreferentziak

* ↑ Joseba Lakarra (2005) "Protovasco, munda y otros: Reconstrucción interna y tipología holística diacrónica", in "Oihenart. Cuadernos de Lengua y Literatura", "I Jornadas de Lingüística Vasco-Románica", Eusko Ikaskuntza, Donostia.
* ↑ Koldo Mitxelena (1976). Fonética histórica vasca. Donostia: Gipuzkoako Aldundia. Juan José Arbelaiz Las etimologías vascas en la obra de Luis Michelena, Tolosa.

## Kanpo estekak

* Datuak: Q1369158
* Multimedia: Timber / Q1369158
# Ohorerako eskubide

Ohorerako eskubidea eskubide zibil bat da, norbaiten ohorea babesten duena. P. Kayserren esanetan, «nortasun-eskubide faltsua da», eskubide subjektibo izaera merezi ez duena.

## Giza Eskubideen Aldarrikapen Unibertsala

| « | 12. atala Ez dago arrazoirik gabe beste inoren bizitza pribatuan, familian, etxean edo postan eskusartzerik, ezta inoren ohore edo izen onari eraso egiterik ere. Nornahik du eskusartze edo eraso horien aurka legezko babesa izateko eskubidea. | » |

## Erreferentziak

* ↑ Euskalterm: [Hiztegi terminologikoa] [2002]
* ↑ Kayser, P.. (1971). «Les droits de la personnalité, aspects théoriques et pratiques» RTD civ (9): 445..
* ↑ «Giza Eskubideen Aldarrikapen Unibertsala - Wikiteka» eu.wikisource.org (Noiz kontsultatua: 2019-12-10).

## Kanpo estekak

* Datuak: Q3039853
# Ohorezko Oscar Saria

Ohorezko Oscar Saria Estatu Batuetako Zinemako Arte eta Zientzien Akademiak zenbait alditan ematen duen saria da. Ematerakoan Akademiak ez du saritzen urte batean egindako lana, baizik eta karrera osoarena edo merituen kategorietan lekua ez duen lana.
Ohorezko sari hau ez dute akademiako kideek bozkatzen, Akademiako buruzagiek erabakitzen dute baizik.

## Ikus, gainera

* Oscar Sariak

## Kanpo estekak

* Datuak: Q727328
* Multimedia: Winners of Academy Honorary Award / Q727328
* Meritu Sariak
* Film onena  •
* Zuzendari onena  •
* Gizonezko aktore onena  •
* Emakumezko aktore onena  •
* Egokitutako gidoi onena  •
* Jatorrizko gidoi onena  •
* Taldeko gizonezko aktore onena  •
* Taldeko emakumezko aktore onena  •
* Animaziozko film onena  •
* Zuzendaritza artistiko onena  •
* Argazkigintza onena  •
* Jantzi-diseinu onena  •
* Dokumental onena  •
* Dokumental labur onena  •
* Muntatze onena  •
* Ingelesez besteko film onena  •
* Makillaje onena  •
* Jatorrizko soinu banda onena  •
* Jatorrizko abesti onena  •
* Animaziozko film labur onena  •
* Zuzeneko film labur onena  •
* Soinu onena  •
* Soinu edizio onena  •
* Efektu berezi onenak
* Ohorezko Sariak
* Ohorezko Oscar Saria  •
* Lorpen bereziaren Oscar Saria  •
* Oscar Saria, zientifiko edo teknikoa  •
* Irving G. Thalberg oroigarrizko Saria  •
* Jean Hersholt Humanitario Saria  •
* Gordon E. Sawyer Saria
* Oscar Sarien ekitaldiak
* 1927/28  •
* 1928/29  •
* 1929/30  •
* 1930/31  •
* 1931/32  •
* 1932/33  •
* 1934  •
* 1935  •
* 1936  •
* 1937  •
* 1938  •
* 1939  •
* 1940  •
* 1941  •
* 1942  •
* 1943  •
* 1944  •
* 1945  •
* 1946  •
* 1947  •
* 1948  •
* 1949  •
* 1950  •
* 1951  •
* 1952  •
* 1953  •
* 1954  •
* 1955  •
* 1956  •
* 1957  •
* 1958  •
* 1959  •
* 1960  •
* 1961  •
* 1962  •
* 1963  •
* 1964  •
* 1965  •
* 1966  •
* 1967  •
* 1968  •
* 1969  •
* 1970  •
* 1971  •
* 1972  •
* 1973  •
* 1974  •
* 1975  •
* 1976  •
* 1977  •
* 1978  •
* 1979  •
* 1980  •
* 1981  •
* 1982  •
* 1983  •
* 1984  •
* 1985  •
* 1986  •
* 1987  •
* 1988  •
* 1989  •
* 1990  •
* 1991  •
* 1992  •
* 1993  •
* 1994  •
* 1995  •
* 1996  •
* 1997  •
* 1998  •
* 1999  •
* 2000  •
* 2001  •
* 2002  •
* 2003  •
* 2004  •
* 2005  •
* 2006  •
* 2007  •
* 2008  •
* 2009  •
* 2010  •
* 2011  •
* 2012  •
* 2013  •
* 2014  •
* 2015  •
* 2016  •
* 2017  •
* 2018  •
* 2019  •
* 2020/21  •
* 2021  •
* 2022  •
* 2023
* Besteak
* Zinemako Arte eta Zientzien Akademia (AMPAS)  • AMPAS webgunea  • Oscar Sarien webgunea
# Oholesi

Oholesia esparru bat babesteko hesi edo horma da, bakarrik hesolaz edo zurkaitzez osatua. Horretarako, lurrean bertikalean finkatutako hesolak (enbor puntadunak) elkarrekin lotuta egon ohi dira egitura sendoa sortzeko.
Historian zehar, oro har, enbor txikiak eta ertainak erabiltzen ziren, bertikalki lerrokatuak eta haien artean espaziorik gabe. Enborrak lurrean finkatzen ziren eta egitura indartzeko gainerako eraikuntza bat izan zezaketen. Oholesiaren altuera hesi arrunt baten altuera edota hiru metroko altuera izan zezakeen.
Erromatarrek hesola luze eta argalak erabiltzen zituzten, garraiatzeko errezagoak eta elkarrengandik hurbilago jar zitezkeenak, eta, beraz, lurretik ateratzeko zailagoak.
Oholesiak aukera aproposa izan ziren gotorleku txikietan, baita presaka eraikitako gotorlekuetan; izan ere, epe laburreko erasoaldietan eta borroketan eraginkorrak suertatu ziren. Bestalde, zurez eginda zeudenez, eskura zuten materialarekin egin zezaketen, halabaina, hain zuzen ere erabilitako materiala zela eta, suaren arriskua eta setio armen aurkako eraginkortasun eza zuten; beraz, (denbora eta baliabideak egonez gero), oholesien ordez, harrizko hormak eraikitzea nahiago zuten.
Sarritan gaztelu baten inguruan oholesiak eraikitzen ziren, aldi baterako horma gisa, harrizko horma eraiki bitartean.

## Ikusi ere

* Hesola
* Hesia

## Erreferentziak

* ↑ Tito Livio 33,5

## Kanpo estekak

* Datuak: Q90685
* Multimedia: Palisades / Q90685
# Ohore

Ohore (latinezko honos, honoris hitzetik erakarria) ezagutzen den merezimenduari dagokion erakutsi ageria da. Banakakoa edo taldekakoa (familiakoa, eskolakoa, aberrikoa) izan daiteke, batzuetan ohore-kode konplexuak sortuz. Sentimendua unibertsala den arren, kodeak nahiko ezberdinak izan daitezke.
Samuel Johnsonek, A Dictionary of the English Language liburuan(1755), ohorea hainbat esanahi dituela definitu zuen, horietako lehena "arimaren noblezia, eskuzabaltasuna eta Zitalkeriaren mespretxua" izan zelarik. Ohore mota hau pertsona bertutetsu eta haren zintzotasunetik dator. Bestalde, Johnsonek ohorea "ospea" eta "fama" ren arteko erlazioan ere definitu zuen, "Maila- edo jaiotza-pribilegioak" eta "begirune" gisa, "Gizabanako bat sozialki kokatzen eta leheneratzeko eskubidea zehazten duen mota". Ohore hori ez da, sarritan, bikaintasun moral edo etikoaren eginkizuna, boterearen ondorioa baizik. Azkenik, sexualitateari dagokionez, ohoreari lotuta egon da, tradizionalki, "Kastitatea" edo "birjintasuna", edo gizon eta emakume ezkonduen kasuan, "Fideltasuna". Batzuek uste izan dute ohorea erretorika edo ekintza posibleen bilduma bat dela, kode bat baino gehiago.

## Erreferentziak

* ↑ Harluxet Hiztegi Entziklopedikoa. Ohore. .

## Kanpo estekak

* Datuak: Q207333
* Multimedia: Honour / Q207333
# Ohorezko Matrikula

Ohorezko Matrikula hauetako bat izan daiteke;:
* ohorezko matrikula batxilergoan, Batxilergoa bukatzean espediente onena duen ikasleari ematen zaion aipamena.
* ohorezko matrikula unibertsitatean, ikasle bati irakasgai batean jar dakiokeen kalifikazio gorena.
# Panazea (argipena)

Panazea hitzak adiera zenbait ditu:
* greziar mitologian, Panazea, sendatzearen jainkosa;
* panazea, ustez gaixotasun guztiak sendatzen dituen botika edo hedaduraz, kalte edo oker guztietarako mirarizko konponbidea.

## Ikus, gainera

* Panacea
# Panathinaikos F.C.

Panathinaikos F.C. (grezieraz Π.Α.Ε. Παναθηναϊκός, P.A.E. Panathinaikos) Greziako futbol talde bat da, egoitza eta jokolekua Atenas hiriburuan dituelarik. Palmaresaren arabera Greziako bigarren talde arrakastatsuena da. 1971ean Europako Kopako finala jokatu zuen, Londresen Ajax Amsterdamen aurka 2-0 galdu zuena.
1908ko otsailaren 3an sortu zen eta gaur egun Greziako Superligan jokatu ohi du. Berez, Panathinaikos kirol elkarteko futboleko saila da. Atenasko beste talde nagusia den Olympiacos F.C. futbol taldearekin derbi eta lehia biziak izan ohi ditu, bi talde hauetako zaletuen arteko istilu eta liskarrak ospetsuak direlarik.

## Uniformea
### Historikoa

* 1908 ||
* 1911 ||
* 1970-etik ||

### Azken urteak

* 2018-2019 ||
* 2019-2020 ||
* 2020-2021 ||
* 2020-2021 ||
* 2022-2023 ||

## Palmaresa
### Grezian: 42

* Greziako Superliga (20): 1930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010
* Greziako Kopa (20): 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010, 2014, 2022, 2024
* Greziako Superkopa (3): 1988, 1993, 1994

### Atenasen: 17

* Atenasko Liga (17): 1925, 1926, 1927, 1929, 1930, 1931, 1934, 1937, 1939, 1949, 1952, 1953, 1954, 1955, 1956, 1957, 1959

### Nazioartean: 1

* Kontinente arteko Futbol Kopa:
** Txapelduna (0)
** Finalista (1): 1971
* Europako Kopa:
** Txapelduna (0)
** Finalista (1): 1971
* Balkandarren Kopa (1): 1977

## Euskal taldeen aurkako partidak

Panathinaikosek bi kanporaketa jokatu ditu euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1968-69 | Ferien Kopa | 2. itzulia | Panathinaikos Athletic | 0-0 1-0 | Athletic Panathinaikos |
| 2016-17 | UEFA Europa League | Kanporaketa | Panathinaikos Athletic | 2-3 1-0 | Athletic Panathinaikos |

## Erreferentziak

* ↑ http://www.worldfootball.net/winner/gre-supercup/

## Kanpo estekak

* Panathinaikos F.C. futbol taldearen webgunea (Grezieraz) (Ingelesez)
* Datuak: Q4122219
* Multimedia: Panathinaikos FC / Q4122219
# Panathinaikó estadioa

Panathinaikó estadioa, grezieraz Παναθηναϊκό Στάδιο edo Panathinaïkó Stádio, antzinako grezieraz Kallimarmaro edo Καλλιμάρμαρο, "Marmol Eder", Greziako Atenas hirian dagoen atletismo estadio bat da. Atesnasko turismogune garrantzitsuenetako bat da eta munduan oso-osorik marmolez eraikitako atletismo estadio bakarra, zehazkiago, Penteliko mendiko marmol zuriz egina dago.

## Historia

Olinpiar Joko Moderoen lehen edizioa izan zen 1896ko Atenasko Olinpiar Jokoen egoitza izan zen.
Antzinako Greziaren garaian Atenaren omenezko Panatenear Jokoetan erabilia izan zen. Antzina, bere 50 mailadun harmailek 80.000 lagunentzako edukiera zuten.
XIX. mendean hondakinak Evangelis Zappasen dirulaguntzei esker Olinpiar Jokoe egoitza izateko asmoz industuak eta zaharberrituak izan ziren. 1896an George Averoff ongileari esker bigarren aldiz zaharberritua izan zen (bere estatua estadioan dago), Anastasios Metaxas eta Ernst Ziller arkitektoen diseinuetan oinarrituz.
* Datuak: Q208811
* Multimedia: Panathenaic Stadium / Q208811
# Panay

Panay Filipinetako uhartea da, Bisayasetako multzoan.
12.011 km2-ko azalera dauka eta 2000. urtean 3.500.000 biztanle zituen (291.4 biz./km2).
Iloilo (365.820 biz.) hiri nagusia da.

## Kanpo estekak

* (Ingelesez) Uharteko komunitatearen webgunea
* Datuak: Q332359
* Multimedia: Panay / Q332359
# Panasqueiraita

Panasqueiraita fosfato motako minerala da eta tilasita taldearen kidea da.

## Ezaugarriak

Panasqueiraita fosfato mineralaren formula kimikoa hau da: ${\ce {CaMg(PO4)(OH,F)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Panasqueiraite: Mineral information, data and localities.» www.mindat.org (Noiz kontsultatua: 12-05-2019).
# Owen Arthur

Owen Seymour Arthur (Barbados, 1949ko urriaren 17a - Bridgetown, 2020ko uztailaren 27a) Barbadosko lehen ministroa izan zen 1994tik 2008ra. Barbadosko Alderdi Laboristako kidea eta buruzagia izan zen eta hiru hauteskunde orokor irabazi zituen.

## Kanpo estekak

* Datuak: Q356389
* Multimedia: Owen Arthur / Q356389
# Owen Wilson

Owen Cunningham Wilson (1968ko azaroaren 18a, Dallas, Texas) estatubatuar aktore eta gidoilari bat da.
Berak antzeztutako filma ospetsuenen artean honako hauek daude: Armageddon (1998), Shanghai Noon (2000), Meet the Parents (2000), Zoolander (2001), The Royal Tenenbaums (2001), Shanghai Knights (2003), Starsky & Hutch (2004), Marley & Me (2008), Midnight in Paris (2011) eta Hall Pass (2011).

## Iruditegia

* 2007an.
* Owen Wilson eta Woody Allen.
* Owen Wilson, Amy Adams eta Ben Stiller aktoreak.
* 2011an.
| Urtea | Filma | Pertsonaia | Oharrak |
| 1996 | Bottle Rocket | Dignan | |
| 1996 | The Cable Guy | Robinen adiskidea | |
| 1997 | Anaconda | Gary Dixon | |
| 1998 | Armageddon | Oscar | |
| 1998 | Rushmore | – (Ez du inor antzezten) | Ekoizle nagusia/Gidoilaria |
| 1998 | Permanent Midnight | Nicky | |
| 1999 | Heat Vision and Jack | Heat Room | Ahotsa Telefilma |
| 1999 | The Haunting | Luke Sanderson | |
| 1999 | Breakfast of Champions | Monte Rapid | |
| 1999 | The Minus Man | Vann Siegert | |
| 2000 | Meet the Parents | Kevin Rawley | |
| 2000 | Shanghai Noon | Roy O'Bannon | |
| 2001 | Behind Enemy Lines | Chris Burnett tenientea | |
| 2001 | The Royal Tenenbaums | Eli Cash | |
| 2001 | Zoolander | Hansel McDonald gizonezko modeloa | |
| 2002 | I Spy | Alex Scott | |
| 2003 | Shanghai Knights | Roy O'Bannon | |
| 2003 | Yeah Right! | Bere burua | |
| 2004 | The Life Aquatic with Steve Zissou | Ned Plimpton | |
| 2004 | Meet the Fockers | Kevin Rawley | |
| 2004 | Around the World in 80 Days | Wilbur Wright | |
| 2004 | Starsky & Hutch | Ken Hutchinson | |
| 2004 | Golpe en Hawai | Jack Ryan | |
| 2005 | The Wendell Baker Story | Neil King | |
| 2005 | Wedding Crashers | John Beckwith | |
| 2006 | Night at the Museum | Jedediah | |
| 2006 | You, Me and Dupree | Randolph Dupree | |
| 2006 | Cars | Lightning McQueen | Ahotsa |
| 2007 | The Darjeeling Limited | Francis Whitman | |
| 2008 | Drillbit Taylor | Drillbit Taylor | |
| 2008 | Marley & Me | John Grogan | |
| 2009 | Night at the Museum: Battle of the Smithsonian | Jedediah | |
| 2009 | Fantastic Mr. Fox | Skip entrenatzailea | Ahotsa |
| 2010 | How Do You Know | Matty | |
| 2010 | Little Fockers | Kevin Rawley | |
| 2010 | Marmaduke | Marmaduke | Ahotsa |
| 2011 | Hall Pass | Rick | |
| 2011 | Cars 2 | Lightning McQueen | Ahotsa |
| 2011 | MAD | Jason, Baby Edward, hainbat pertsonaia | |
| 2011 | Midnight in Paris | Gil | |
| 2011 | Turkeys | Reggie | Ahotsa |
| 2011 | The Big Year | Kenny Bostick | |
| 2014 | The Grand Budapest Hotel | Chuck jauna | |

## Kanpo estekak

* Owen Wilson aktorearen IMDBko fitxa irakurgai (Ingelesez)
* Datuak: Q161916
* Multimedia: Owen Wilson / Q161916
# Owen Wright (surflaria)

Owen Wright (Culburra Beach, Australia, 1990eko urtarrilaren 16a) Australiako surflari olinpiko bat da, Tokio 2020ko Joko Olinpikoetan brontzezko domina lortu zuena. 2009an Rookie of the Year izendatu zuten.

## Istripua

2015. urtean istripu bat izan zuen garuneko kommozio bat eragin ziona surfa egiten ari zela. Esnatu ondoren oroimena galdu zuen, ez zekien zein zen bere izena eta ez zen gai surf-taulan zutik egoteko.. 15 bat hilabete behar izan zituen berriro surfean egiteko.

## Palmaresa

Olinpiar Jokoak :
| Urtea | Lekua | Domina |
| 2021 | Tokio Japonia | 03 ! |
| Munduko Surf Liga ||||
| Urtea | Lekua | Domina |
| 2011 | Quiksilver Pro New York | 01 ! |
| 2015 | Fiji Pro ( Fiyi) | 01 ! |
| 2017 | Quiksilver Pro Gold Coast | 01 ! |
| 2019 | Tahiti Pro Teahupo'o (Polinesia Frantsesa) | 01 ! |

## Erreferentziak

* ↑ (Gaztelaniaz) «Surf WRIGHT Owen - Juegos Olímpicos de Tokio 2020» .. (Noiz kontsultatua: 2021-08-11).
* 1 2 3 (Gaztelaniaz) «Owen Wright: accidentado, estafado y primer medallista olímpico» AS.com 2021-07-31 (Noiz kontsultatua: 2021-08-11).
* ↑ (Gaztelaniaz) «El surfista que ganó una medalla en los Juegos Olímpicos 5 años después de sufrir una lesión cerebral» BBC News Mundo (Noiz kontsultatua: 2021-08-11).

## Kanpo estekak

* Datuak: Q3359004
* Multimedia: Owen Wright / Q3359004
# Owen Chamberlain

Owen Chamberlain (San Frantzisko, AEB, 1920ko uztailaren 10a - Berkeley, AEB, 2006ko otsailaren 28a) fisikaria izan zen. 1959ko Fisikako Nobel Saria (bere lankide Emilio Segrèrekin batera) antiprotoi funtsezko partikularen aurkikuntzarengatik.

## Bizitza

San Frantziskon jaioa, Chamberlainek fisika ikasi zuen Dartmouth Collegen (non Theta Chi anaiarteko kide izan zen), eta baita Kaliforniako Unibertsitatean ere (Berkeley bezala ere ezaguna; University of California, Berkeley). Unibertsitatean egon zen Bigarren Mundu Gerrak eztanda egin zuen arte. Gerora, Manhattan Proiektuan parte hartu zuen (1942), non Emilio G. Segrèrekin batera Berkeleyn eta Los Alamosen (Mexiko Berria) egin zuen lana. Beatrice Babette Copperrekin ezkondu zen 1943 urtean, eta lau seme-alaba izan zituzten.
1946an, gerraren ondoren, Chamberlainek doktoregoarekin jarraitu zuen Chicagoko Unibertsitatean, non Enrico Fermi (fisikari famatua) ezagutu zuen eta honek bideratu zuen fisika esperimentalera. Chamberlain 1949an doktoratu zen Chicagoko Unibertsitatean. 1948an, Chamberlain Berkeleyra itzuli zen fisikako irakasle bezala, non Emilio G. Segrè eta beste fisikari batzuekin protoia ikertu zuen.
1955ean, antiprotoia aurkitu zuten, protoiaren berdina den partikula subatomikoa, karga negatibo bat izan ezik. Chamberlainen hurrengo ikerlanen artean aipagarria da Time projection chamber (TPC) partikula-detektagailua, eta Stanford Linear Accelerator Centerrean (SLAC) egindakoa. Chamberlain politikan aktiboa izan zen, justizia sozialak eta bakeak arduratzen zuten, eta Vietnamgo Gerraren aurka agertu zen.
1985ean a Chamberlaini Parkinsonen gaixotasuna diagnostikatu zitzaion, eta irakaskuntzatik 1989an erretiratu zen. Parkinsonen gaixotasunaren ondorioz, 85 urterekin hil zen (2006ko otsailaren 28an).

## Kanpo estekak

* (Ingelesez) Owen Chamberlain
* (Ingelesez) 1959ko Fisikako Nobel Saria
* (Ingelesez) Chamberlaini buruzko biografia
* (Ingelesez) New York Times-eko nekrologikak
* Datuak: Q183655
* Multimedia: Owen Chamberlain / Q183655
# Owen Farrell

Owen Andrew Farrell (Wigan, Lancashire, 1991ko irailaren 24a) ingeles errugbilaria da, Andy Farrell jokalari ohiaren semea, zabaltzaile eta lehen erdiko postuetan aritzen dena. Ingalaterrako Saracens FC taldean jokatzen du 2008tik aurrera. Ingalaterrako selekzioarekin, 2016, 2017 eta 2020ko Sei Nazioen txapelketak irabazi zituen; 2016koan, bera izan zen txapelketako puntugilerik hoberena.

## Palmaresa
### Saracens

* Ingalaterrako errugbi txapelketa
** irabazlea: 2011, 2015, 2016, 2018, 2019, 2023
** finalista: 2010, 2014, 2022
* Anglo-Galestar Kopa
** irabazlea: 2015
* Europako errugbi kopa
** irabazlea: 2016, 2017, 2019
** finalista: 2014

### Ingalaterrako selekzioa

* Sei Nazioen Txapelketa
** irabazlea: 2016, 2017, 2020
** Grand Slam: 2016
** Triple Crown: 2014, 2016, 2020
** Calcutta Cup: 2012, 2013, 2014, 2015, 2016, 2017, 2020
* Munduko Errugbi Kopa
** finalista: 2019
** hirugarrena: 2023

## Erreferentziak

* ↑ Owen Farrell. en.espn.co.uk (Noiz kontsultatua: 2021-9-27).

## Kanpo estekak

* Datuak: Q718533
* Multimedia: Owen Farrell / Q718533
# Owen Jones

    Beste esanahi batzuen berri izateko, ikus: «Owen Jones (arkitektoa)»
Owen Jones (Sheffield, Erresuma Batua, 1984ko abuztuaren 8a), ezkerreko britainiar zutabegile, idazle, iritzi emaile eta aktibista politikoa da. Ohiko zutabegile da The Guardian-en, eta 2015etik, New Statesman-en idazten du ere.

## Lanak

* Chavs: The Demonization of the Working Class. 2011.
* The Establishment: And How They Get Away With It. 2014.
* Datuak: Q1518861
* Multimedia: Owen Jones (writer) / Q1518861